
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



Р Е Ш Е Н И Е
№ РП-843-19-060
Днес, 04.12.2019г., в град София, Комисията за противодействие на корупцията и за отнемане на незаконно придобитото имущество, в състав:
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ 01/С-843/31.10.2019г.
Сигналът е против М. М. – кмет на кметство С., община К., област Д.
По същество, в сигнала се съдържат твърдения за това, че майката на М. М. – Д. Д. П. е участвала в търг, обявен от Община К., и с договори за покупко-продажба № ************ и № ******** е закупила недвижими имоти в с. С. Отделно от това се твърди, че бащата на М. е сключил договори за наем на земеделска земя и пасища от ОПФ с Община К. в периода 2016-2018 година. Поради факта, че горепосочените лица се явяват „свързани лица“ по смисъла на § 1, т. 15 от Допълнителните разпоредби на ЗПКОНПИ, се излагат съмнения за наличие на конфликт на интереси по отношение на М. М. – кмет на кметство С.
 
Към сигнала не са приложени доказателства.

Служебно е извършена справка в официалната интернет страница на Община К. и в НБД „Население“. 
При проверката относно допустимостта на сигнала се установи, че същият не отговаря на изискванията на чл. 47, ал. 1 от ЗПКОНПИ – лицето, срещу което е подаден сигнала не попада в обхвата на лицата, заемащи висша публична длъжност по чл. 6, ал. 1 от ЗПКОНПИ.


От събраните в хода на административното производство доказателства Комисията установи следното от фактическа страна:
Сигналът е подаден от физическо лице с посочени три имена, адрес и е подписан.
 От извършената справка на електронната страница на Община К. се установи, че М. М. е кмет на кметство С.
При така установената фактическа обстановка Комисията стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати. 
Сигналът е подаден от лице, идентифицирано по смисъла на чл.48, ал.1, т.1 от ЗПКОНПИ и е подписан.
М. М., в качеството си на кмет на кметство С., не е лице, заемащо висша публична длъжност по смисъла на чл.6, ал.1, т.1-50 от ЗПКОНПИ. Същият, в посоченото си качество, попада в обхвата на лицата по §2, ал.1 от ДР на ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на производство пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
На основание чл.47, ал.5 във вр. с §2, ал.1, т.5 и ал.8 от Допълнителните разпоредби на Закона за противодействие на корупцията и за отнемане на незаконно придобитото имущество, сигнали, които не са от компетентността на КПКОНПИ се изпращат по компетентност на съответния орган по избора или назначаването, а за кметовете на кметства – на постоянната комисия на съответния общински съвет.
Предвид гореизложеното, на основание чл.27, ал.2 от АПК, във връзка с чл.6, ал.1 и чл.47, ал.5 във връзка с §2, ал.5, и чл.74, ал.1 и ал.2 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,



Р Е Ш И:
ПРЕКРАТЯВА производството по сигнал с рег. № ЦУ 01/С-843/31.10.2019г. на КПКОНПИ против М.П. М., ЕГН: *******, в качеството му на кмет на кметство С., община К.
ПРЕПРАЩА сигнал с рег. № ЦУ 01/С-843/31.10.2019г. на КПКОНПИ по компетентност на Постоянната комисия по предотвратяване и установяване на конфликт на интереси по чл. 72, ал.2, т.3 от ЗПКОНПИ при Общински съвет-К.
След приключване на проверката по сигнала, Постоянната комисия по предотвратяване и установяване на конфликт на интереси по чл. 72, ал.2, т.3 от ЗПКОНПИ при Общински съвет-К. следва да уведоми КПКОНПИ за резултата от същата.

Препис от решението да се изпрати на Окръжна прокуратура – Д., с оглед преценка за реализиране на правомощията й по чл.76, ал.2 от ЗПКОНПИ. 
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

КОМИСИЯ:
Член:……………/п/……………../Антоанета Цонкова/
Член:……………/п/…………………..../ Пламен Йоцов /
Член:……………/п/………………./Силвия Къдрева/

